als_Latn dik_Latn sag_Latn
NATO vlerësoi situatën dhe ndikimet e mundshme të qëndrimit rus ndaj Ukrainës për sigurinë e Aleancës, gjatë konsultimit të kërkuar nga Polonia,në bazë të nenit 4 të Traktatit themelues, për cënim të integritetit territorial, pavarësisë politike dhe sigurisë së saj.
Anders Fogh Rassmussen, Sekretari i Përgjithshëm i NATO u shpreh se “pavarësisht thirrjeve të përsëritura të komunitetit ndërkombëtar, Rusia vazhdon të dhunojë sovranitetin dhe integritetin territorial të Ukrainës dhe të dhunojë angazhimet e saj ndërkombëtare.
Këto zhvillime përfaqësojnë ndikime serioze për sigurinë dhe stabilitetin e zonës Euro-Atlantike. Aleatët qëndrojnë sëbashku në frymën e solidaritetit të fortë ndaj kësaj krizë të rëndë”.
NATO do të vijojë angazhimet me Ukrainën, sipas Sekretarit të Përgjithshëm.
Të mërkurën, diskutimet vazhdojnë në Këshillin me Rusinë, si dhe 28 ambasadorët e NATOs mblidhen me 28 përfaqësuesit e Komitetit të Politikave dhe Sigurisë së Bashkimit Europian, një ditë përpara mbledhjes së samitit të jashtëzakonshëm të krerëve të shteteve dhe qeverive të Unionit për këtë çështje. (TCH)
als_Latn als_Latn als_Latn als_Latn als_Latn